**RAZPIS KANDIDACIJSKEGA POSTOPKA**

**ZA ČLANE ORGANOV PGD Britof**

**ZA MANDATNO OBDOBJE 2023-2028**

V kandidacijskem postopku se kandidira kandidate za naslednje funkcije:

- Predsednik PGD Britof (1 član)

- Poveljnik PGD Britof (1 član)

- Član upravnega odbora PGD Britof (8 članov)

- Član poveljstva PGD Britof (4 člani)

- Nadzorni odbor (3 člani)

- Disciplinska komisija (3 člani)

Za opravljanje funkcij poveljnika in namestnika poveljnika PGD Britof je potrebna najmanj IV. stopnja splošne izobrazbe ter gasilska izobrazba najmanj čin NGČ.

Mandat članov v organih društva je 5 let.

Vsi predlagani kandidati morajo biti redni člani društva in se morajo s kandidaturo soglašati in podpisati izjavo o pristanku na kandidaturo.

Kandidacijski postopek vodi in izvaja kandidacijsko volilna komisija.

Upravni odbor društva na eni izmed svojih sej imenuje tri člane volilne komisije. Ti izmed sebe izvolijo predsednika volilne komisije. Komisija izvede evidentiranje kandidatov in kandidacijski postopek.

Člani kandidacijsko volilne komisije ne morejo kandidirati za funkcije v odborih društva.

Kandidat za posamezne funkcije lahko kandidira samo za eno funkcijo.

Kandidate za volitve na občnem zboru lahko pisno predlagajo organi društva ali 5 članov društva.

Predlog za kandidaturo lahko poda vsak član društva za drugega rednega člana društva, lahko pa se h kandidaturi prijavijo tudi člani sami.

Iz vrst evidentiranih kandidatov volilna komisija društva sestavi listo kandidatov za vse funkcije v organe društva, ki jih voli občni zbor, pri čemer mora biti kandidatov najmanj toliko kolikor jih je potrebno izvoliti.

Od kandidatov se pričakuje, da bodo v primeru izvolitve aktivno delovali v organih društva, ter da bodo v polni meri odgovorni za opravljanje funkcije.

Na osnovi utemeljenih predlogov kandidatur, ki bodo prispeli v predpisanem roku, bo kandidacijska komisija sestavila listo kandidatov.

Pravilno vložena kandidatura vsebuje pravilno izpolnjen kandidacijski obrazec in pisno soglasje kandidata.

Soglasje kandidata lahko predlagatelj pridobi naknadno, vendar najkasneje do izteka roka za oddajo kandidatur.

Kandidacijski postopek se začne v sredo **18.1.2023** in se zaključi v sredo **1.2.2023.**

Začetek kandidacijskega postopka se objavi na uradni spletni strani društva:

[www.gasilci-britof.eu](http://www.gasilci-britof.eu) ter na oglasni deski društva.

Obrazci za kandidaturo in soglasje kandidata bodo na voljo na spletni strani društva; www.gasilci-britof.eu

V primeru premalo prispelih kandidatur se kandidacijski postopek podaljša do **3.2.2023.**

Kandidat, ki odstopi od svoje kandidature, predloži upravnemu odboru pisno odstopno izjavo. To lahko stori najpozneje do zaključka kandidacijskega postopka.

Kandidacijski obrazec se lahko pošlje po e-pošti, osebno vroči volilni komisiji ali po navadni pošti na naslov društva (PGD Britof, Britof 316, 4000 Kranj).

V primeru, da je kandidacijski obrazec poslan po e-pošti mora(jo) predlagatelj(i) do konca kandidacijskega postopka obrazec tudi podpisati v nasprotnem primeru se šteje za nepravilno vloženo kandidaturo.

V primeru, da je kandidatov za funkcije ravno prav, se kandidati potrdijo na občnem zboru z dvigom rok.

V primeru, da je kandidatov za posamezne funkcije več se volitve izvedejo tajno.

Tajno glasovanje se izvede na naslednji način:

Glasovnice so enake velikosti, oblike in barve in so overjene s pečatom društva

Glasovnica vsebuje predlog, o katerem se odloča, ter opredelitev "za" in "proti".

Ob imenu kandidata, na glasovnici, je beseda "za" na desni, beseda "proti" pa na levi strani.

Član društva glasuje tako, da obkroži besedo "za" ali besedo "proti".

Neizpolnjena glasovnica in glasovnica, iz katere volja člana društva ni jasno razvidna, sta neveljavni.

Glasovnica za volitve na občnem zboru mora vsebovati:

● funkcijo za katero se kandidat voli

● Ime in Priimek kandidata

● stalno prebivališče kandidata

● žig društva

Na glasovnici se vrstni red kandidatov določi po abecednem redu priimkov.

Volitve na občnem zboru so tajne.

Članom društva se vročijo glasovnice tako, da pride vsak k mizi volilne komisije in pove svoje ime in priimek.

Glasovnica je veljavna če je delegat na občnem zboru razvidno glasoval za največ tolikšno število kandidatov za posamezne funkcije, kot je razvidno označeno na glasovnici

Ugotovitev izida tajnega glasovanja obsega:

● število razdeljenih glasovnic,

● število oddanih glasovnic,

● število neveljavnih glasovnic,

● število veljavnih glasovnic,

● število glasov "za" in število glasov "proti", oziroma, kadar se pri volitvah ali imenovanjih glasuje o več kandidatih za isto funkcijo, število glasov, ki so jih dobili posamezni kandidati,

ugotovitev, da je predlog izglasovan ali da ni izglasovan s predpisano večino. Kadar se pri volitvah ali imenovanjih glasuje o več kandidatih za isto funkcijo in tudi kateri kandidat je izvoljen oziroma imenovan.

O ugotovitvi izida javnega in tajnega glasovanja se sestavi zapisnik, ki ga podpišejo vsi člani volilne komisije.

Rezultate volitev razglasi volilna komisija na občnem zboru.